امریکا تورکیه-‌یه اف-16 ساواش اوچاق لارینین ساتیشی‌نین امریکانین میللی تهلوکه‌سیزلیک ماراق‌لارینا اویغون اولدوغونو و ناتو-نون اوزون مدتلی بیرلیگینه خیدمت ائدجگینی بیلدیریب.
امریکانین خاریجی ایشلر ناظیرلیگی اف-16-لارین تورکیه-‌یه ساتیشی ایله باغلی کنگره‌یه مکتوب گؤندره‌رک "اف-16-نین تورکیه-‌یه ساتیشی‌نین امریکانین ماراق‌لارینا اویغون اولدوغونو و ناتو-نون اوزون مدتلی بیرلیگینه خیدمت ائدجگینی" یازیب.
مکتوبدا رسمی آنکارا و واشینگتون آراسیندا موناسیبت‌لرین گرگین اولدوغو اعتراف ائدیلیب، عینی زاماندا، تورکیه-‌نین اوکراینا ایله ساوونما علاقه‌لری بولگه‌ده‌ ضررلی تاثیرلره قارشی مهم مانع کیمی قیمتلندیریلیب.
خاطیرلاداق کی، جمهور باشقانی رجب طیب اردوغان مارسین 10-دا امریکا پرزیدنتی جو بایدن ایله تلفون دانیشیغیندا تورکیه-‌نین امریکادان 40 یئنی اوچاق آلماق و مؤوجود اف-16-لارین مدرن لشدیریلمه‌سینی احاته ائدن طلبین تئزلیکله یئکونلاشاجاغینی گؤزله‌دیگینی بیلدیرمیشدی. اردوغان تورکیه-‌یه قارشی بوتون عدالت‌سیز تحریم لرین آرا‌دان قالدیریلماسی‌نین دا آرتیق واختی‌نین چاتدیغینی سؤیله‌میشدی. اوکتبر آییندا ایسه تورکیه امریکا-دان 40 "لاکهید مارتین" وره تیمی اولان اف-16 ساواش اوچاغی و دیگر بنزر اوچاق لار اوچون 80-ا یاخین مدرنلشدیرمه دستکی آلماق اوچون مراجعت ائدیب.
